ai4bharat/Pralekha huggingface dataset:
پیٹرولیم اور قدرتی گیس کی وزارت
وزیر اعظم نے سبھی ایل پی جی صارفین کے لئے ایل پی جی سلنڈر کی قیمت میں 200روپے کم کرنے کا ایک بڑا قدم اُٹھا یا
پی ایم اجولا یوجنا کے صارفین کو اُن کے کھاتوں میں200روپے فی سلنڈر کی سبسڈی ملتی رہے گی
حکومت نےمزید75لاکھ اجولا کنکشن کی بھی منظوری دی، جس سے پی ایم یو وائی کے مستفدین کی تعداد 10.35کروڑ ہوجائے گی
پورے ملک میں لوگوں کو راحت دیتے ہوئے وزیراعظم جناب نریندر مودی کی قیادت والی حکومت نے رسوئی گیس کی قیمت میں خاطر خواہ کمی کرنے کااعلان کیا ہے۔14.2کلوگرام ایل پی جی سلنڈر کی قیمت میں 30اگست 2023 سے ملک کی سبھی مارکیٹوں میں 200 روپے کی کمی کردی جائے گی۔مثال کے طورپر دلی میں اس فیصلے سے 14.2کلوگرام کے سلنڈر کی موجودہ قیمت 1103روپے سے کم ہوکر 903روپے فی سلنڈر رہ جائے گی۔وزیر اعظم جناب نریندر مودی نے کہا ہے’’یہ رکشا بندھن کے موقع پر ملک کی میری کروڑوں بہنوں کو تحفہ ہے۔ہماری حکومت ہمیشہ کوئی نہ کوئی ممکن کام کرتی رہے گی، جس سے لوگوں کے معیار زندگی میں بہتری آئے اور غریبوں اوراوسط درجے کے لوگوں کو فائدہ پہنچے۔‘‘
پی ایم یووائی میں شامل گھروں کے لئے یہ کٹوتی موجودہ 200روپے فی سلنڈر کی سبسڈی سے الگ ہے، جو آئندہ بھی جاری رہے گی۔لہٰذا پی ایم یو وائی گھروں کے لئے اس رعایت کے بعد دلّی میں ایک سلنڈر کی قیمت703 ہوجائے گی۔
آپ کو یاد ہوگا کہ ملک میں31کروڑ سے زیادہ گھریلو ایل پی جی صارفین ہیں، جن میں 9.6کروڑ پی ایم یو وائی سے مستفید ہونے والے کنبے ہیں اور قیمت میں اس کمی سے ملک میں سبھی ایل پی جی صارفین کو مدد ملے گی۔ پی ایم یو وائی کی زیر التوا درخواستوں کو منظور کرنے اور سبھی اہل گھروں کو مفت ایل پی جی کنکشن فراہم کرنے کے لئے حکومت اُن غریب گھروں کی 75لاکھ خواتین کو پی ایم یو وائی کنکشن جلد ہی تقسیم کرے گی، جن کے یہاں ایل پی جی کنکشن نہیں ہیں۔اس سے پی ایم یو وائی میں شامل مستفدین کی موجودہ تعداد 9.6کروڑ سے بڑھ کر 10.35کروڑ ہوجائے گی۔
یہ فیصلے شہریوں کے مالی بوجھ میں کمی لانے اور گھروں کی بہبود میں اضافہ کرنے کی حکومت کی طرف سے جاری کوششوں کا ایک حصہ ہیں۔ رسوی گیس کی قیمتوں میں کمی سے شہریوں کی بہبود کو ترجیح دینے اور مناسب قیمتوں پر لازمی اشیاء کی فراہمی کو یقینی بنانے کے حکومت کے عزم کا اظہار ہوتا ہے۔
پیٹرولیم و قدرتی گیس کے وزیر جناب ہردیپ سنگھ پوری نے اس فیصلے پر یہ کہتے ہوئے خوشی کا اظہار کیا ہے’’ہم گھروں کو اُن کے اخراجات کے بندوبست میں درپیش چیلنجوں کو سمجھتے ہیں۔ رسوئی گیس کی قیمتوں میں کمی کئے جانے کا مقصد کنبوں اور افراد کو راست راحت فراہم کرنا ہے، جبکہ لازمی اشیاء تک مناسب قیمت پر رسائی کو یقینی بنانے کے حکومت کے ایک بڑے مقصد کی بھی حمایت کرنا ہے۔‘‘
امیدہے کہ رسوئی گیس کی قیمتوں میں کمی کئے جانے سے سماج کے ایک بڑے طبقے کے لئے روز مرہ کے اخراجات پر مثبت اثر پڑے گا۔ حکومت کے اس قدم کا مقصد گھروں میں کئے جانے والے اخراجات میں خاطر خواہ کمی کرنا ہے، جس سے کہ شہریوں کی آمدنی میں خاطر خواہ تعاون کیاجاسکے۔
حکومت لوگوں کے بوجھ کو کم کرنے کے مختلف اقدامات کررہی ہے اور رسوئی گیس کی قیمتوں میں کمی کیا جانا، لوگوں کی ضرورتوں کی جانب حکومت کے اقدامات اورلوگوں کی بہبود کے تئیں خود کو وقف کردینے کا ایک ثبوت ہے۔
وزارت دفاع
فضائیہ کے نائب سربراہ کا سی اے ڈبلیو، ڈی آر ڈی او حیدرآباد اور ایئر فورس اکیڈمی کا دورہ
نئی دہلی۔ 22 جنوری فضائیہ کے نائب سربراہ  ایئر مارشل ایچ ایس اروڑا پرم ویشیشٹ سیوا میڈل ، اتی ویشیشٹ سیوا میڈل، ایڈ-ڈی –کیمپ نے کالج آف ایئر وارفیئر  ، ڈاکٹر اے پی جے عبدالکلام میزائل کمپلیکس ڈی آر ڈی او حیدرآباد اور ایئر فورس اکیڈمی کا 21 جنوری تا 22 جنوری 2021 دورہ کیا۔
ائیر فورس اسٹیشن بیگم پیٹ پہنچنے پر ، کمانڈنٹ ، کالج آف ایئر وارفیئر نے ان کا استقبال کیا اور انہیں سی اے ڈبلیو میں ہونے والے مختلف کورسز سے آگاہ کیا۔
سی اے ڈبلیو کے اپنے دورے کے دوران ، فضائیہ کے نائب سربرہ نے ہائر ایئر کمانڈ کورس  سے وابستہ کورس افسران سے عصری صورتحال پرگفتگو کی۔ انہوں نے ہدایت کار عملے کے ساتھ بھی بات چیت کی اور ہندوستان کی مسلح افواج کی مستقبل کی قیادت کی توقعات اور آپریشنل تیاریوں کو متاثرکیا ۔
ایئر مارشل نے ڈاکٹر اے پی جے عبدالکلام میزائل کمپلیکس ، ڈی آر ڈی او ، حیدرآباد کا دورہ کیا۔ جناب ایم ایس آر پرساد ، ممتاز سائنسدان اور ڈائرکٹر جنرل ، میزائل اور اسٹریٹجک سسٹمز، ڈاکٹر دشرتھ رام ، ڈائریکٹر ڈی آر ڈی ایل اور جناب بی ایچ وی ایس نارائن مورتی ، ڈائریکٹر آر سی آئی نے ہندوستانی فضائیہ سے متعلق ڈی آر ڈی او کے منصوبوں پر ہوئی پیش رفت کی تفصیلات پیش کیں۔
آر سی آئی میں مختلف ٹکنالوجی مراکز کے اپنے دورے کے دوران ، ایئر مارشل نے ایم آر ایس اے ایم سسٹم کا جائزہ لیا جس کو جلد ہی ہندوستانی فضائیہ میں شامل کیا جائے گا۔ انہوں نے آر سی آئی اور ڈی آر ڈی ایل کے سینئر سائنس دانوں سے بات چیت کی۔ انہوں نے میزائلوں اور ہتھیاروں کے نظام کی دیسی اور مشن موڈ ترقی کی ضرورت پر زور دیا۔ انہوں نے سائنسدانوں کو ڈی آر ڈی او کی طرف سے گھریلو تحقیق و ترقی کی کوششوں کے لئے ہندوستانی فضائیہ کی جانب سے مکمل تعاون کی یقین دہانی بھی کرائی۔
ایئر فورس اکیڈمی میں ، فضائیہ کے نائب سربراہ کا ایئر مارشل آئی پی وپن وایوسینا میڈل کمانڈنٹ ایئر فورس اکیڈمی نے استقبال کیا۔ انہیں اکیڈمی میں جاری تربیتی سرگرمیوں کے بارے میں تفصیلات پیش کی گئیں۔
اے ایف اے کے اپنے دورے کے دوران ، ہندوستانی فضائیہ کے نائب سربراہ نے اے ایف اے میں تیار کیے جارہے مختلف اہم بنیادی ڈھانچے کے منصوبوں کی پیش رفت کا معائنہ کیا اور اس کا جائزہ لیا۔ انہوں نے پیلاٹس پی سی 7تربیتی جنگی طیارے اور ہاک جنگی طیارے پر بھی مختصر پروازیں کیں ۔ پیلاٹس پی سی 7 تربیتی جنگی طیارے اور ہاک جنگی طیارے نے ہندوستانی فضائیہ میں پائلٹوں کی انٹرمیڈیٹ فلائنگ ٹریننگ میں نمایاں کردار ادا کیا ہے۔ ہندوستانی فضائیہ کے لڑاکا پائلٹوں کو تربیت دینے کے علاوہ، ہاک جنگی طیارہ کا استعمال ہندوستانی فضائیہ کی ایروبٹک ٹیم "سوریہ کرن " بھی کرتی ہے۔
ایئر مارشل نے نوجوان کیڈٹس کو پیشہ ورانہ فوجی افسران میں تبدیل کرنے کے عمل میں ایئر فورس اکیڈمی کے افسران اور فضائی عملے کی انتھک کوششوں اور مخلصانہ محنت کی ستائش کی۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض (
U-729
(Visitor Counter : 97
امور داخلہ کی وزارت
جموں و کشمیر کے ایک وفد نے امور داخلہ کے وزیر مملکت جی کشن ریڈی سے ملاقات کی
نئی دلّی، 04 نومبر / جموں و کشمیر کا ایک وفدنے آج یہاں امور داخلہ کے وزیر مملکت جناب جی۔ کشن ریڈی سے ملاقات کی ۔ اس وفد میں سر پنچ، مولوی، جموں و کشمیر پروگریسیو پیپلز فرنٹ کے نمائندگان، پہاڑی نو جوان ایسوسی ایشن، جے اینڈ کے پیس فاؤنڈیشن، آل جے اینڈ کے اسٹیٹ پسماندہ سب کا ڈیولپمنٹ ویلفیئر سوسائٹی، آل جے اینڈ کے آٹو یونین اور چیئر مین بلاک ڈیولپمنٹ کونسل آف اننت ناگ، بارہ مولہ، کلگام وغیرہ شامل تھے۔
تبادلہ خیالات کے دوران امور د اخلہ کے وزیر مملکت جناب جی کشن ریڈی نے خطے کے عوام کی امن اور خوش حالی کے لئے آرٹیکل 370 کے خاتمے کے بعد ریاست میں تشدد کے واقعات کے بعد مرکزی حکومت کے ذریعہ اٹھائے گئے اقدامات کی جموں و کشمیر کے نمائندوں کو آگاہی فراہم کی۔ انہیں مطلع کیا گیا کہ مرکزی حکومت کا مقصد جموں و کشمیر کے عوام کو ملک کے باقی حصوں کی مانند درجہ،ل حقوق اور سہولیات فراہم کرانا ہے۔ جموں و کشمیر کے عوام بھی اب ملک کے دیگر حصوں کے عوام کی طرح مرکزی اسکیموں اور فوائد سے استفادہ کر سکتے ہیں۔ اس فیصلے سے تعلیم، صحت اور سیاحت کے شعبوں میں نجی سرمایہ کاری ہو گی اور اس کے باعث نئے روزگار کے مواقع پیدا ہوں گے جس سے ریاست میں اقتصادی خوش حالی آئے گی۔ جناب ریڈی نے وفد کے ممبران کو باز یقین دہانی کرائی کہ کسی کی زمین نہیں لی جائے گی اور حکومت اسپتالوں، تعلیمی اداروں، صنعتوں وغیرہ کے قیام کے لئے اپنی زمین کو استعمال میں لائے گی۔ جناب ریڈی نے وفد کو مطلع کیا کہ اب جموں و کشمیر میں 73 ویں اور 74 ویں ائینی  ایکٹ کا نفاذ ہو گا اور اس سے مقامی حکمرانی اور پنچایتی راج اداروں کے با اختیار بنانے میں مدد ملے گی۔
جموں و کشمیر کے نمائندگان نے امور داخلہ کے وزیر مملکت کو ایک میمورینڈم سونپا جس میں مرکز کے زیر انتظام علاقہ جے اینڈ کے کے ترقیاتی پروجیکٹوں کے لئے حمایت طلب کی۔ انہوں نے حالات کو معمول پر لانے کے لئے کانفیڈنس بلڈنگ میزرس  کا بھی مشورہ دیا۔ ان اقدامات میں خصوصی روزگار پیکیج، کھیلوں کے فروغ کے لئے امن سازی سمیت جموں و کشمیر کے کچھ شہروں کو مرکزی حکومت کی اسمارٹ سٹیز مشن، رنگ روڈ کے ترقیاتی پروجیکٹ وغیرہ شامل ہیں۔ وزیر مملکت نے واضح کیا کہ مرکزی حکومت جموں و کشمیر کی ترقی کے لئے مکمل طور پر عہد بستہ ہے اور یقین دلایا کہ ان کے تمام مشوروں پر تیزی سے غور کیا جائے گا اور متعلقہ وزارتوں کو جموں و کشمیر کے عوام کے فوائد کے لئے ہر ممکن مدد فراہم کرائی جائے گی۔
۔۔۔۔۔۔
U.4927
(Visitor Counter : 40
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 198.51 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعالمعاملوں کی تعداد1,22,335 ہے۔
فی الحال زیر علاج مریضوں کی شرح 0.28 فیصد ہے۔
سردست ملک میں شفایابی کی شرح 98.51 فیصد ہے۔
گزشتہ 24 گھنٹوں کے دوران15,899,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,29,37,876 ہوگئی ہے۔
پچھلے 24 گھنٹوں کے دوران18,815نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((4.96 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 86.57 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,79,470 ٹیسٹ کئے گئے۔
وزارت اطلاعات ونشریات
ڈی ڈی نیوزپربراہ راست اسمبلی چناؤ کے نتائج
برسر موقع براہ راست چناؤ سے متعلق بروقت مصدقہ جانکاری
لوگوں کو پانچ ریاستوںمیں ہوئے حالیہ اسمبلی چناؤ کے نتائج کا بے صبری سے انتظار ہے ۔ ڈی ڈی نیوز اور آل انڈیاریڈیو ، جو پبلک براڈ کاسٹر پرسار بھارتی کے خبروں کے نشریاتی ادارے ہیں، 10 مارچ 2022 کو ووٹوں کی گنتی کے روز منٹ منٹ کی جانکاری فراہم کرنے کے لئے پوری طرح تیار ہیں۔
گنتی کے اعداد وشمار میں ایکوریسی اور حقیقی جانکاری کو یقینی بنانے کے لئے آن گراؤنڈرپورٹرس اور اسٹرنگرس کے وسیع نیٹ ورک کے ذریعہ ڈی ڈی نیوز سبھی پانچوں ریاستوں سے بروقت صحیح اعدادوشمار آپ کے سامنے پیش کرے گا۔سیاسی ماہرین اور چناؤ کے اعدادوشمار بتانے والے ماہرین صبح سات بجے سے ڈی ڈی نیوز شو جنادیش پر براہ راست ان اعدادوشمار کا تجزیہ کریں گے۔
براہ راست ڈیٹا ہب جو آن گراؤنڈ ٹیم اور رسائی کی طاقت کو استعمال کرے گا، ڈی ڈی نیو ز کی ہر سیکنڈ میں دی جانے والی تازہ جانکاری کو مزید بڑھائے گا۔پانچوں ریاستوں میں کاؤنٹنگ بوتھوں پر چینل کی موجودگی اس ڈاٹا ہب کے لئے براہ راست گنتی کے نمبر کو پیش کرے گی۔ جس کا بروقت تجزیہ کیا جائے گا۔تین ڈی گرافکس کی پرکشش سپورٹ کے ساتھ ہر سیکنڈ کے تازہ نتائج اور سبقت کی براہ راست ناظرین اور سامعین کو اس بات کی اجازت دے گا کہ وہ کاؤنٹنگ انفولڈ کوواضح طور پر سمجھیں ۔
اترپردیش ، اتراکھنڈ ، پنجاب ، منی پور اور گوا کی ریاستوں ، جہاں حال ہی میں چناؤ ہوئے ہیں، میں دوردرشن کے علاقائی نیوز یونٹ بھی صبح سات بجے سے دن بھر براہ راست تازہ معلومات کے بارے میں الگ الگ خصوصی شو کا بھی اہتمام کریں گے ۔ یہ پروگرام ریاست کے لیڈروں ، ممتازسیاسی ماہرین کے ساتھ نتائج اور سبقت کے بارے میں بحث کے ساتھ انہیں براہ راست ٹیلی کاسٹ بھی کرے گا۔
آل انڈیا ریڈیو کے نیوز نیٹ ورک نے بھی دس مارچ کو ووٹوں کی گنتی کی مصدقہ اور بروقت معلومات فراہم کرنے کے لئے مناسب انتظامات کئے ہیں۔ ملک کے سب سے بڑے ریڈیو نیٹ ورک آل انڈیا ریڈیو 10 مارچ کو صبح سات بجے سے 9 گھنٹے سے زیادہ وقت تک کے لئے الیکشن کے نتائج پر خصوصی بلیٹن اور پروگرام نشر کرے گا ۔ یہ پروگرام 100.1 میگاہارٹس ، ایف ایم رینبو نیٹ ورک ،وودھ بھارتی اور آل انڈیا ریڈیو کے دیگر مقامی چینل پرنشر کئے جائیں گے۔ یہ اے آئی آرکے یوٹیوب چینل پر بھی براہ راست دستیاب ہوگا۔
پانچوں ریاستوں کے آل انڈیا ریڈیو کے نامہ نگار گنتی کے بارے میں براہ راست تازہ معلومات فراہم کریں گے اور اسٹوڈیو میں بیٹھے ماہرین نتائج کے جامع اور معلوماتی تجزیہ پیش کریں گے۔
خصوصی چناؤ بلیٹن کے علاوہ رات سات بج کر 20 منٹ سے رات 8 بجے تک معلومات پرمبنی براہ راست تفصیلی مباحثہ بھی نشر کیا جائے گا۔ پانچوں ریاستوں کے ماہرین کے ساتھ رات سوانو بجے سے رات دس بجے تک ایک خصوصی ریڈیو برج پروگرام بھی نشر کیا جائے گا۔
ملک بھر کے اے آئی آر کے سبھی 46 علاقائی نیوز یونٹس اپنی اپنی متعلقہ ریاستوں کی علاقائی زبانوں میں خصوصی پروگرام اورنیوز بلیٹن نشر کریں گے ۔ایف ایم گولڈ ، ایف ایم رینبو ، وودھ بھارتی اور آل انڈیا ریڈیو کے دیگر مقامی چینلوں جیسے مختلف چینلوں کے ذریعہ ملک بھر میں ایک ایک گھنٹے بعد نیوز بلیٹن بھی دستیاب ہوسکیں گے۔
یہ خصوصی شوز اور نتائج اور سبقت کے بارے میں بروقت تازہ معلومات نیوز آن اے آئی آر ایپ ، ٹیلی گرام چینل اور پرسار بھارتی نیوز سروسز کے ٹیوٹر ہینڈل اور ڈی ڈی اور اے آئی آر کے یوٹیوب چینلوں سمیت پرسار بھارتی کے ڈجیٹل پلیٹ فارموں پر بھی دستیاب ہوں گے ۔
عملے، عوامی شکایات اور پنشن کی وزارت
بزرگ پنشن یافتگان کو بہ آسانی لائف سرٹی فکیٹ فراہم کرانے کے لئے انتطامیہ کے اقدامات
نئی دہلی، 10 فروری 2021، شمالی مشرقی خطے کی ترقی کے مرکزی وزیر مملکت  وزیراعظم کے دفتر، عملے عوامی شکایات ، پنشن ، ایٹمی توانائی اور خلا کے وزیر مملکت ڈاکٹر جتیندر سنگھ نے آج لوک سبھا میں ایک سوال کے تحریری جواب میں بتایا کہ حکومت نے متعلقہ اداروں/ بینکوں کے بزرگ پنشن یافتگان کو بہ آسانی لائف سرٹی فکیٹ فراہم کرانے کے لئے کئی تکنیکی اور انتظامی اقدامات کئے ہیں۔ تفصیل درج ذیل ہے:
- 80 سال اور اس سے زیادہ کی عمر والے بزرگ شہریوں کو درپیش مشکلات کے پیش نظر یکم اکتوبر سے ایک علیحدہ ونڈو فراہم کرائی گئی ہے تاکہ انہیں یکم نومبر سے عام بھیڑ بھاڑ سے بچایا جاسکے۔
- پنشن اور پنشن یافتگان کی بہبود کے محکمے میں پنشنرز ایسو سی ایشن کے ذریعہ سات شہروں میں 2018 میں ایک پائلٹ پروگرام ’’ڈی ایل سی فرام ہوم کمپین‘‘ شروع کیا۔ اس مہم کا مقصد گھر سے ڈیجیٹل طریقے سے لائف سرٹی فکیٹ جمع کرانے میں زیادہ عمر والے اور بیمار پنشن یافتگان کی مدد کرنا تھا ۔ 2019 میں اس پروجیکٹ میں 24 شہروں تک توسیع کی گئی۔ یہ کام رجسٹرڈ پنشنرز ایسوسی ایشن کی مدد سے 2021 میں بھی جاری ہے۔ پنشن اور پنشن یافتگان کہ بہبود کے محکمے میں انڈیا پوسٹ پیمنٹ بینک  کی خدمات حاصل کی ہیں اور ڈیجیٹل طریقے سے لائف سرٹی فکیٹ جمع کرانے کے لئے پنشن یافتگان کو گھروں پر سہولت مہیا کرانے میں پوسٹ مین اور گرامین ڈاک سیوکوں کے بڑے نیٹ ورک کو استعمال کیا ہے۔ اس کے نتیجے میں ملک بھر میں بڑی تعداد میں پنشن یافتگان بینک کی برانچ تک آئے یا بینک کی برانچ کےباہر لائن میں کھڑے ہونے کی زحمت سے بچ جائیں گے اور برائے نام رقم ادا کرکے پوسٹ مین / گرامین ڈاک سیوک کے ذریعہ گھر پر خدمت حاصل کرسکیں گے۔
ڈیجیٹل / لائف سرٹی فکیٹ کے تصدیق کے عمل میں سب سے بڑی پریشانی یہ بتائی گئی ہے کہ زیادہ عمر ہونے کی وجہ سے انگلی کے نشانات پکڑ میں نہیں آتے۔ اس مشکل کو پیش نظر رکھتے ہوئے اس محکمے نے پنشنرز ایسو سی ایشنوں کو آئی آر آئی ایس انیبلڈ آلات فراہم کرائے ہیں جو کہ زیادہ موثر ہیں۔ اس محکمے نے ہدایات بھی جاری کی ہیں جن میں بینکوں کو ہدایت دی گئی ہے کہ وہ آر بی آئی کے رہنما خطوط کے مطابق لائف سرٹی فکیٹ حاصل کرنے کے لئے ویڈیو پر مبنی کسٹمر آئیڈینٹٹی فکیشن پروسیس اختیار کریں ، جس سے بایو میٹرک انیبلڈ آلے کی ضرورت حاصل ہوجائے گی۔
۔۔۔۔۔۔۔۔۔۔۔
ش ح۔ا گ۔ن ا۔
U-1469
(Visitor Counter : 82
کیمیکلز اور فرٹیلائزر کی وزارت
فرٹیلائزر کا محکمہ پلاسٹک کے ایک بار استعمال کے صرف کو کم کرنے کیلئے
مقامی طور پر تیار کئے گئے کپڑے/جوٹ کے بنے تھیلوں کو فروغ دے گا
نئی دہلی،4؍ستمبر۔کھادوں کا محکمہ پلاسٹک کے ایک بار استعمال کے صرف کو کم کرنے کیلئے اپنی بھرپور کوششیں کرنے کے تئیں پُرعزم ہے۔ چونکہ ان کے جراثیم نہیں مرتے، لہذا وہ ہمارے ماحول کو آلودہ کرتے ہیں۔ اگر مارکیٹ میں کوئی متبادل دستیاب ہے، تو ایک بار استعمال ہونےوالے پلاسٹک پر مؤثر پابندی ممکن ہے۔مقامی طور پر تیار کئے گئے کپڑے/جوٹ کے بنے تھیلے اور مصنوعات ایک پائیدارمتبادل ہو سکتے ہیں۔
خواتین کی اپنی مدد آپ کرنے والے گروپوں کو آسانی سے ٹیلرنگ کی تربیت دی جا سکتی ہے اور اس طرح کے تھیلوں کی فروخت کیلئے انہیں مارکیٹنگ تک رسائی فراہم کی جا سکتی ہے۔
اس طرح کے مواقع فراہم کراتے ہوئے کھادوں کے محکمے نے سووچھتا پکھواڑا اور سووچھتا ہی سیوا مہم کے دوران کپڑےکے تھیلے تقسیم کرنے کا فیصلہ کیا ہے۔ محکمہ نے کپڑے کے تھیلے اپنے ملازمین کو دینے کا فیصلہ کیا ہے، جو خواتین سیلف ہیلپ گروپ سری لکشمی دیوی سواسیا گروپ آف ویلیج ماراگونڈن ہلی گرام پنچایت راموہلی ڈسٹرکٹ کرناٹک نے نے تیار کئے ہیں۔
ایسی امید کی جاتی ہے کہ ملازمین اپنے روزمرہ کے استعمال کے لئے نہ صرف کپڑوں کے ان تھیلوں کا استعمال کریں گے، بلکہ وہ پلاسٹک کے استعمال کو کم کرنے کی سمت کارروائی میں دلچسپی لیں گے اور ایک بڑے پیمانے پر پلاسٹک کچرے کے بندوبست پر توجہ دیں گے۔ ساتھ ہی ساتھ سیلف ہیلپ گروپوں کی طرف سے مقامی سطح پر تیار کئے گئے تھیلوں سے ان کی آمدنی کا ایک اضافی وسیلہ بننے میں بھی مددگار ثابت ہوگا۔پلاسٹک کے ایک بار کے استعمال کو کم کرنے کیلئے کھادوں کے محکمے کی طرف سے کیا جانے والا یہ چھوٹا قدم ہے اوریہ ایک پائیدار متبادل قدم عوام میں بیداری پیدا کرے گا، ساتھ ہی ساتھ ہندوستان کے دیہی علاقوں میں رہنے والی خواتین کی روزی روٹی اور آمدنی میں اضافہ کرے گا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ح ا ۔ک ا
U- 4034
(Visitor Counter : 55
وزارت ماہی پروری، مویشی پروری و ڈیری
مویشیوں کی اعداد شماری
ماہی پروری، مویشی پروری اور ڈیری کے امور کے وزیر مملکت ڈاکٹر سنجیوکمار بالیان نے لوک سبھا میں ایک سوال کے تحریری جواب میں بتایا کہ سرکار نے مویشیوں کی 20ویں اعدادشماری 2019 کے کلیدی نتائج  جاری کردیئے ہیں۔گزشتہ دو برسوں کے دوران مویشیوں اور مرغ مرغی کی جنس وار اعدادشماری کا موازنہ درج ذیل ہے:
|
|
ملک گیر پیمانے پر مویشیوں اور مرغا مرغی کی تعداد 
|
|
زمرہ
|
|
2012 میں مویشیوں
کی 19ویں اعداد شماری
کے مطابق
|
|
2019 میں مویشیوں
کی 20ویں اعداد شماری
کے مطابق
|
|
مویشی
|
|
190.90
|
|
192.52
|
|
بھینس
|
|
108.70
|
|
109.85
|
|
بھیڑ
|
|
65.07
|
|
74.26
|
|
بکری
|
|
135.17
|
|
148.88
|
|
سور
|
|
10.29
|
|
9.06
|
|
جنگلی گائے
|
|
0.30
|
|
0.38
|
|
یاک
|
|
0.08
|
|
0.06
|
|
گھوڑے اور ٹٹو
|
|
0.63
|
|
0.34
|
|
خچر
|
|
0.20
|
|
0.08
|
|
گدھے
|
|
0.32
|
|
0.12
|
|
اونٹ
|
|
0.40
|
|
0.25
|
|
مویشیوں کی کل تعداد
|
|
512.06
|
|
535.82
|
|
مرغا مرغی کی کل تعداد
|
|
729.21
|
|
851.81
2019 میں مویشیوں کی 20ویں اعداد شماری کے کلیدی نتائج  کے مطابق2012 میں مویشیوں کی19ویں اعداد شماری میں مویشیوں کی تعداد 190.90ملین تھی، جبکہ 2019 میں مویشیوں کی 20ویں اعداد شماری میں مویشیوں کی تعداد بڑھ کر 192.52 ملین ہوگئی ہے۔ مویشیوں کی ریاست وار تعداد کی تفصیل ذیل کے جدول میں درج ہیں۔
مویشیوں کی 20ویں اعدادشماری میں اختیار کیے گئے آن لائن اعدادشمار جمع کرنے کے طریقوں نے اعداد وشمار کے جانچ کے مختلف طریقے بیان کیے گئے ہیں، جس کے ساتھ ہی آن لائن اعدادوشمار کی تصدیق کے لیے افسران کے شعبوں کا بھی تعین کیا گیا ہے۔ مزید برآں یہ ضابطے مختلف جانچ رپورٹوں کے ذریعے میدانی کاموں کی آن لائن نگرانی کے لیے بھی فراہم کرائے گئے ہیں۔
تلنگانہ میں مویشیوں اور مرغا مرغی کی دو آخری اعداد وشماریوں کا موازنہ حسب ذیل ہے:
|
|
تلنگانہ میں مویشیوں اور مرغا مرغی کی تعداد 
|
|
زمرہ
|
|
2012 میں 19ویں اعدادشمار ی کے مطابق
|
|
2019 میں 20ویں اعداد شماری کے مطابق
|
|
مویشی
|
|
4880
|
|
4218
|
|
بھینس
|
|
4160
|
|
4226
|
|
بھیڑ
|
|
12836
|
|
19063
|
|
بکری
|
|
4576
|
|
4935
|
|
سور
|
|
237
|
|
178
|
|
گھوڑے اور ٹٹو
|
|
3
|
|
4
|
|
خچر
|
|
0.54
|
|
0.09
|
|
گدھے
|
|
3
|
|
2
|
|
اونٹ
|
|
0.15
|
|
0.07
|
|
کل میزان
|
|
26696
|
|
32626
|
|
مویشیوں کی کل تعداد
|
|
80751
|
|
79999
۔۔۔۔۔۔۔۔۔۔۔
U-5724
(Visitor Counter : 100
بجلی کی وزارت
NHPCنے عالمی یوم ماحولیات منایا
پاور کی وزارت کے تحت ہندستان ممتاز ہائیڈرو پاور کمپنی ، NHPCلمیٹڈ نے رہائشی کالونی، فرید آباد میں پانچ جون 2021 کوانتہائی جوش وخروش کے ساتھ ‘عالمی یوم ماحولیات’ منایا۔
تقریب کے دوران شجرکاری کی خصوصی مہم چلائی گئی جس میں گھنے سایہ دار درختوں اور پھل دینے والے درختوں کے ساٹھ سے زیادہ پودے مثلاً پیپل، اشوک، آم انار، جامن، چیکو، موسمبی، لیموں اور امرود کی NHPCکالوں میں شرجرکاری کی گئی ۔ اس سال عالمی یوم ماحولیات کے مرکزی خیال"قدرت کے ساتھ ہمارے تعلقات کی تجددید" کے عین مطابق کالونی کے پورے علاقے میں درختوں پر چڑیوں کے گھر اور گلہریوں کے گھر لگائے گئے ۔ ان گھروں سے چڑیوں کو ان کے لیے مناسب جگہ اور محفوظ ماحول حاصل ہوگا۔ جس سے چڑیوں کی تعداد بڑھے گی۔ ماحولیاتی تحفظ کے تئیں بیداری بڑھانے کے لیے NHPC ملازمین کے بچوں میں ماحولیات کے لیے ساز گار سامان منگاپھلوں اور سبزیوں کے بیجوں والی پینسلیں اور بانس سے تیار ٹوتھ برش تقسیم کیے گئے۔ NHPC کے تمام ریجنل دفاتر، بجلی گھروں اور پروجیکٹوں کے مقامات پر عالمی یوم 2021 کے موقع پر بڑے پیمانے پر شجر کاری کی مہم منعقد کی گئی۔ عالمی وباء کے پیش نظر تمام منعقدہ ضابطوں کی پائداری کے ساتھ بہت محدود تعداد میں لوگوں نے اس پرو گرام میں حصہ لیا ۔
<><><><><>
ع س، ج
U.No. : 5186
(Visitor Counter : 117
وزارت دفاع
بھارت -تنزانیہ مشترکہ دفاعی تعاون کمیٹی کی دوسری میٹنگ اروشا میں منعقد کی گئی
بھارت اور تنزانیہ کے درمیان مشترکہ دفاعی تعاون کمیٹی  کا دوسرا ایڈیشن 28 اور 29 جون، 2023 ء کو اروشا میں منعقد کیا گیا ۔ جوائنٹ سکریٹری جناب امیتابھ پرساد کی قیادت میں بھارتی وفد میں وزارت دفاع اور مسلح افواج کے سینئر افسران اس میں شامل تھے۔ تنزانیہ میں بھارت کے ہائی کمشنر جناب بنے ایس پردھان نے بھی میٹنگ میں شرکت کی۔
میٹنگ کے دوران، دونوں فریقوں نے بحر ہند کے علاقے میں سیکورٹی کو بڑھانے کے مقصد سے تعاون کے وسیع مواقع پر تبادلۂ خیال کیا۔ بھارتی وفد نے دوست ممالک کو برآمد کرنے کے لئے بھارتی دفاعی مینوفیکچرنگ کی بڑھتی ہوئی صلاحیتوں کو اجاگر کیا ۔ دونوں فریقین کے درمیان دفاعی تعاون کے لیے ایک پانچ سالہ روڈ میپ سے بھی اتفاق کیا گیا، جس میں اپنی مرضی کے مطابق تربیت اور صلاحیت کی تعمیر سے لے کر سمندری تعاون، بنیادی ڈھانچے کی تعمیر اور دفاعی آلات اور ٹیکنالوجی میں تعاون شامل ہیں۔
دفاعی پی ایس یوز کے نمائندے بھی بھارتی وفد کے ہمراہ تھے۔ انہوں نے جے ڈی سی سی اجلاس کے موقع پر تنزانیہ کی افواج کے فریقین کے ساتھ وسیع ملاقاتیں کیں۔
بھارت کے تنزانیہ کے ساتھ دوستانہ اور قریبی تعلقات ہیں جو مضبوط صلاحیتوں کی تعمیر اور ترقیاتی شراکت داری کے مواقع سے مزید مضبوط ہوئے ہیں ۔ جے ڈی سی سی میٹنگ کے لیے بھارتی وفد کے دورے سے تنزانیہ کے ساتھ دفاعی تعلقات مزید مضبوط ہونے کی امید ہے۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 6611
(Visitor Counter : 53
وزارت آیوش
کووڈ۔ 19 کے علاج سے متعلق پتنجلی آیورویک کے دعووں پر وزارت آیوش کے ذریعہ جاری کیا گیا بیان
نئی دہلی، 23 جون 2020، آیوش کی وزارت نے پتنجلی آیوروید لمیٹیڈ ، ہری دوار  کے ذریعہ کووڈ۔ 19 کے علاج کے لئے آیورویدک ادویات تیار کئے جانے کے بارے میں حال ہی میں میڈیا میں پیش کی جانے والی خبروں کا نوٹس لیا ہے۔ دعوے سے متعلق حقائق اور بیان کیے گئے سائنسی مطالعہ کی تفصیل کا وزار ت کو علم نہیں ہے۔
متعلقہ آیورویدک دوائیں تیار کرنے والی کمپنی کو مطلع کردیا گیا ہے کہ آیورویدک ادویات سمیت دواؤں کے ایسے اشتہارات ڈرگز اینڈ میجک ریمیڈیز  قانون 1954 کے ضابطوں اور ان کے تحت تیار کئے جانے والے اصولوں اور کووڈ۔ 19 عالمی وبا کے بعد مرکزی حکومت کے ذریعہ جاری کی گئی ہدایتوں کے دائرے میں آتے ہیں۔ وزارت نے ایک گزٹ نوٹی فکیشن نمبر ایل ۔11011/8/2020/ اے ایس بتاریخ 21 اپریل 2020 بھی جاری کیا ہے جس میں بتایا گیا ہے کہ آیوش کی مداخلت / ادویات کے ساتھ کووڈ۔ 19 سے متعلق تحقیقی مطالعہ کی ضرورتوں کے لئے کن چیزوں کی ضرورت ہے اور کیا طریقہ اختیار کیا جانا چاہیے۔
مذکورہ خبر کے حقائق کے بارے میں اس وزارت کو آگاہ کرنے اور دعووں کی تصدیق کے لئے پتنجلی آیورویدک لمیٹیڈ سے کہا گیا ہے کہ جلد سے جلد کووڈ کےعلاج کے لئے کئے گئے دعوے کی ادویات کے نام اور ان کے اجزا کی تفصیلات ، جس مقام / اسپتال میں کووڈ۔ 19 کے لئے تحقیقی مطالعہ کیا گیا ہے، پروٹوکول ، سیمپل سائز، ادارہ جاتی اخلاقی کمیٹی کی کلیئرنس، سی ٹی آر آئی رجسٹریشن اور مطالعے کے نتائج کا ڈاٹا وزارت فراہم کرائیں اور جب تک معاملے کی باقاعدہ جانچ نہ ہوجائے، اس وقت تک ایسے دعووں کے اشتہارات / تشہیر بند کردیں۔وزارت نے اتراکھنڈ حکومت کی متعلقہ ریاستی لائسنسنگ اتھارٹی سے بھی درخواست کی ہے کہ لائسنس کی کاپیوں فراہم کرائے اور کووڈ ۔ 19 کے علاج کے لئے جن آیورویدک ادویات کا دعوی کیا گیا ہے ان کی پروڈکٹ منظوری تفصیلات فراہم کرائیں۔
۔۔۔۔۔۔۔۔۔۔۔
م ن۔ ا گ۔ن ا۔
U-3459
(Visitor Counter : 215
شمال مشرقی ریاستوں کی ترقی کی وزارت
"نیرامک احیاء اور پام آئل مشن سے شمال مشرق کے کسانوں کو کافی بڑھاوا ملے گا، یہ ان کی آمدنی کو دوگنا کرنے میں معاون ثابت ہوگا": جی کشن ریڈی
نئی دہلی:19؍ اگست، 2021۔ ثقافت ، سیاحت اور شمال مشرقی ریاستوں کی ترقی کے مرکزی وزیر  جناب جی کشن ریڈی نے کہاکہ ’’ہمارے وزیر اعظم جناب نریندر مودی کی قیادت میں حکومت ایک خوشحال کسان کے وژن کو پورا کرنے کے لیے انتھک محنت کر رہی ہے۔ انہوں نے کہا ، ’’کسان ہمارے ملک کی طاقت میں ریڑھ کی ہڈی کی حیثیت رکھتے ہیں اور سات سالوں سے ہماری توجہ کسان مرکوز پالیسیوں پر مرکوز ہے جس کی توجہ کسان کی آمدنی کو دوگنا کرنے پر ہے۔‘‘
حال ہی میں وزیر اعظم کی صدارت میں اقتصادی اُمور سے متعلق کابینہ کمیٹی  نے نارتھ ایسٹرن ریجنل ایگریکلچر مارکیٹنگ کارپوریشن لمیٹڈ کے احیاء کے لئے 77.45 کروڑ روپئے  کے احیاء پیکیج کو منظوری دی۔ نیرامیک ایک مرکزی سرکاری کمپنی ہے جو شمال مشرقی ریاستوں کی ترقی کی وزارت  کے انتظامی کنٹرول میں آتی ہے۔ مرکزی وزیر جناب جی کشن ریڈی نے کہا ،’’نیرامیک کے احیاء سے کسانوں کے لیے منافع بخش قیمت یقینی ہوگی اور شمال مشرقی ریاست کے کسانوں کو بہتر زرعی سہولیات اور تربیت ملے گی۔‘‘
اسی دن مرکزی کابینہ نے نیشنل مشن آن ایڈبل آئلس – آئل پام کے نفاذ کو منظوری دے دی ہے۔ اس کا مقصد شمال مشرقی ریاستوں کے ایک خصوصی فوکس سیکٹر کی شکل میں پہچان کرتے ہوئے پام تیل کی درآمدات پر انحصار کو کم کرنا ہے جس سے پام تیل کے کسانوں کو فائدہ ہو اور روزگار حاصل ہو۔
مشن کا ہدف پام تیل کے زرعی سیکٹر میں اور 6.5 لاکھ ہیکٹیئر رقبے کی توسیع کرنا ہے جس سے اگلے پانچ برسوں میں 10 لاکھ ہیکٹیئر کے ہدف تک پہنچا جاسکے۔ مرکزی وزیر نے کہا بھارت دنیا کا سب سے بڑا کھانے کا تیل درآمد کرنے والا ملک ہے اور 80 ہزار کروڑ روپئے کی لاگت سے 133.50 لاکھ ٹن کھانے پکانے والا تیل درآمد کرتا ہے۔ وزیراعظم کی قیادت میں لیا گیا یہ فیصلہ ہمیں خود کفیل بنائیگا نیز ہماری درآمدات کے بل میں کٹوتی کریگا اور اس طرح وزیراعظم کے آتم نربھر بھارت کے خواب کو حقیقت بنانے میں تعاون دیگا۔
مرکزی وزیر جناب جی کشن ریڈی نے کہا ’’سرکار نے شمال مشرقی علاقے کی ایک خصوصی فوکس سیکٹر کے طور پر شناخت کی ہے کیوں کہ اگلے پانچ برسوں میں شمال مشرق کیلئے مقررہ ہدف پورے ملک کے لئے مقررہ 6.5 لاکھ ہیکٹیئر کے کُل ہد ف کا 50فیصد سے زیادہ ہے۔ میں شمال مشرق کی ریاستوں کے کسانوں کی جانب سے دور اندیشی پر مبنی اس فیصلے کیلئے وزیراعظم کا شکریہ ادا کرناچاہتا ہوں‘‘۔
وزیر موصوف نے شمال مشرقی خطے میں میزورم جیسی ریاستوں کے موجودہ تجربے پر بھی روشنی ڈالی جو ملک میں پام تیل کی پیداوار کرنے والی سرفہرست پانچ ریاستوں میں شامل ہے۔ انہوں نے کہا ’’میزورم جیسی ریاستوں کے کسانوں کے پاس پہلے سے ہی پام تیل کی کاشت کا اہم تجربہ ہے اور ہم شمال مشرق کی باقی ریاستوں میں ان کی مہارت سے فائدہ اٹھا سکتے ہیں۔
-----------------------
ش ح۔م ع۔ ع ن
U NO:8138
(Visitor Counter : 164